Stephen Portman

Stephen Ivan Portman (s. 1. tammikuuta 1935 Mount Vernon, New York, Yhdysvallat) on yhdysvaltalainen kapellimestari ja pianisti, joka opiskeli ja työskenteli Suomessa 1960–1970-luvulla.

Portman opiskeli pianonsoittoa Roomassa Santa Cecilian akatemiassa 1956–1957 ja New Yorkissa Juilliardin musiikkikoulussa 1957–1959 sekä orkesterinjohtoa Mannesin konservatoriossa. Sibelius-Akatemiassa hän opiskeli vuosina 1962–1964 orkesterinjohtoa Jussi Jalaksen johdolla ja kuoronjohtoa Harald Andersénin johdolla.Työskenneltyään Hämeenlinnassa ja Jyväskylässä hän toimi Suomen Kansallisoopperan kapellimestarina 1969–1970 ja Oulun kaupunginorkesterin kapellimestarina 1969–1974. Sen jälkeen hän siirtyi Göteborgiin ja Clevelandiin.

Portman avioitui 1960-luvulla suomalaisen hammaslääkärin Marja-Leena Peltosen (1938–2023) kanssa, ja perhe asui Oulussa, Göteborgissa ja Firenzessä.

Lähteet
 Otavan Iso Musiikkitietosanakirja 4, s. 624–625. Helsinki 1978. 


Luokka:Yhdysvaltalaiset kapellimestarit
Luokka:Yhdysvaltalaiset pianistit
Luokka:Vuonna 1935 syntyneet
Luokka:Elävät henkilöt